
APSTIPRINU

Rēzeknes novada veselības un sociālās aprūpes centra
vadītāja ________________J.Ņesterova
Viļānos, 2026. gada 16. jūnijā
Rēzeknes novada veselības un sociālās aprūpes centra
Māsas/vispārējās aprūpes māsas amata
Atklāta konkursa nolikums

1. Šis nolikums nosaka kārtību, kādā pretendenti piesakās uz vakanto Rēzeknes novada veselības un sociālās aprūpes centra māsas/vispārējās aprūpes māsas (turpmāk-amats), kā arī minētā amata konkursa (turpmāk – konkurss) izsludināšanas un norises kārtību.
2. Rēzeknes novada pašvaldības mājaslapā www.rezeknesnovads.lv, publicē sludinājumu par to, ka Rēzeknes novada veselības un sociālās aprūpes centrs izsludina konkursu uz Rēzeknes novada veselības un sociālās aprūpes centra māsas/vispārējās aprūpes māsas amatu, norādot papildu informācijas iegūšanas veidu.

3. Pretendentu pieteikšanās un nepieciešamo dokumentu iesniegšanas termiņš – 2026. gada 10. jūlijs  plkst.16:30
4. Ar konkursa nolikumu un amata aprakstu var iepazīties Rēzeknes novada pašvaldības mājaslapā www.rezeknessnovads.lv., NVA mājas lapā.
5. Kontaktpersona detalizētākas informācijas saņemšanai –tālrunis – 26188437; 
6. Pretendentiem jāatbilst šādām prasībām (detalizēti pamatpienākumi ir ietverti amata aprakstā):
6.1. Vidējā profesionālā medicīniskā izglītība vai pirmā līmeņa profesionālā augstāka izglītība  veselības aprūpē un vispārējās aprūpes māsas kvalifikācija;
6.2. Reģistrācija ārstniecības personu reģistrā;

6.3. Latviešu valodas zināšanas

6.4. Praktiskā darba pieredze veselības jomā;
6.5. Prasme sagatavot dokumentāciju;

6.6. Zināšanas par sanitārajām un higiēnas prasībām;
6.7. Zināšanas par dezinfekcijas līdzekļiem un medicīnisko aprīkojumu;
6.8.Spēja patstāvīgi pildīt amata pienākumus un pieņemt lēmumus savas kompetences ietvaros;
6.9. Augsta atbildības sajūta, precizitāte un spēja strādāt komandā;
6.10. Ētiskums;
6.11. Labas saskarsmes un komunikācijas prasmes, klientorientēta darbība;
6.12. Derīgs elektronisks paraksts.
7. Pretendenti līdz 2026.gada 10. jūlijam  plkst.16:30 iesniedz aizlīmētā aploksnē Rēzeknes novada veselības un sociālās aprūpes centra (Rīgas ielā 57A, Viļāni, Rēzeknes novads, 29. kab.) vai nosūta uz e-pastu vsacvilani@rezeknesnovads.lv  vai nosūta pa pastu (adrese: Rīgas ielā 57A, Viļāni, Rēzeknes novads, LV-4650) pieteikumu ar norādi "Konkursam uz Rēzeknes novada veselības un sociālas aprūpes centra māsas/vispārējās aprūpes māsas amatu” šādus dokumentus:
7.1. profesionālās darbības aprakstu (CV);
7.2. motivācijas vēstuli;

7.3. izglītību apliecinošu dokumentu kopijas;

7.4. pieteikuma anketu;
8. Pa pastu nosūtīts pieteikums un tam pievienotie dokumenti tiks izskatīti, ja tie tiks saņemti līdz šī nolikuma 7.punktā noteiktajam termiņam.
9. Papildus konkursa pretendents var iesniegt tālākizglītību apliecinošu dokumentu, kas apliecina amata pretendenta atbilstību nolikuma 6.punktā norādītajām prasībām un amata apraksta prasībām, kopijas.
10. Konkursa komisija, kuru izveido ar Rēzeknes novada veselības un sociālās aprūpes centra vadītājas  rīkojumu, izskata pretendentu pieteikumus un iesniegtos dokumentus.
11. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
12. Konkurss tiek organizēts divās kārtās:

12.1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.punktā izvirzītajām prasībām, ko apliecina 7.punktā norādītie iesniegtie dokumenti;
12.2.konkursa otrā kārta sastāv no intervijas.

13. Komisija, atklāti balsojot, ar vienkāršu balsu vairākumu izvēlas vienu pretendentu, kas visvairāk atbilst konkursa nolikumā izvirzītajām prasībām. 
14. Komisijai ir tiesības noraidīt visus amata kandidātus, ja tie pilnībā vai daļēji neatbilst konkursa nolikumā noteiktajām prasībām.
15. Par atklātā konkursa rezultātiem tiek informēti pretendenti, kuri tika uzaicināti uz konkursa otro kārtu, nosūtot informāciju uz pretendentu e-pasta adresēm trīs dienu laikā pēc kandidātu izvērtēšanas procedūras pabeigšanas.
16. Informācija, kas iegūta par pretendentiem konkursa gaitā, ir konfidenciāla, un komisijas locekļiem, kā arī konkursa norisē iesaistītajiem darbiniekiem nav tiesību to izpaust.
17. Amata kandidāta pieteikuma dokumentos norādītie personas dati tiks apstrādāti, lai nodrošinātu šī konkursa norisi atbilstoši normatīvajiem aktiem nodarbinātības jomā. Personas apstrādes datu pārzinis ir Rēzeknes novada pašvaldība.

